《次韵谢君直赠李相士》
宋代·许月卿

一年景让秋光奇，山水秋来皆有姿。
君於何处相人物，谁为盗跖准伯夷。
伯夷海滨待时清，秋空无云正清时。
相人不若相时好，相时而动谈笑麾。
笑杀冯道五季时，兴亡不喜而不悲。
相师试相冯道相，视国传舍如弈棋。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。